The Complete Silver Beatles

The Complete Silver Beatles er et musikkalbum fra 1982 som inneholder 12 av de 15 låtene som The Beatles spilte inn for Decca Records og som senere ble sendt rundt til andre plateselskap. Albumet er ikke en offisiell utgave.Beatles, The ‎– The Complete Silver Beatles - Discogs, hentet 19. august 2015 Samtidig dreier det seg ikke om en bootleg.

Albumet inneholder et utvalg av sporene som bandet spilte inn den 1. januar 1962 hos Decca Records. De tre sangene som mangler er Lennon/McCartney-låtene Like Dreamers Do, Hello Little Girl og Love of the Loved. Dette kan muligens skyldes problemer med rettigheter til sangene.The Complete Silver Beatles - JPGR

Bakgrunn
Tittelen på albumet er misvisende. The Beatles hadde droppet «Silver» halvannet år tidligere, og het The Beatles da albumet ble spilt inn. I tillegg var det på ingen måte en komplett, eller engang særlig sammenfattende samling av låtene til The Beatles på det daværende tidspunkt. Det er heller ikke en komplett samling av sangene de spilte inn for Decca.

Assisterende produsent Mike Smith hørte The Beatles på The Cavern Club, og fikk et positivt inntrykk.Side 45, Allan Kozinn: The Beatles, Phaidon Press, 1995. ISBN 0714832030 Da Brian Epstein foreslo at bandet skulle prøvespille for Decca var derfor innstillingen positiv. Innspillingen ble avtalt til 1. januar 1962, en dato som dengang var arbeidsdag i England.

Imidlertid hadde The Beatles festet nyttårsaften, og var både bakfulle og forsinket til møtet.«The Beatles: 1962 - Love Me Do» - BBC-dokumentar (gjengitt på YouTube) Brian Epstein hadde også nektet dem å spille altfor rockete låter, og ville heller at de skulle holde seg til «mer sofistikert materiale», det vil i hovedsak si covere.Side 18, Tony Barrow: «John,Paul, George, Ringo & Me - The Real Beatles Story», André Deutsch, London, 2005 De hjalp heller ikke at det i 1962 var store fordommer mot Liverpool, som opplevdes som svært provinsielt.Side 20, John McMillian: Beatles vs. Stones : hva skjedde egentlig?, Schibsted forlag, 2014 ISBN 978-82-516-8306-7

Agenten Dick Rowe takket nei, og forklarte rett ut at «For å være ærlig, herr Epstein, vi liker ikke lyden til guttene dine. Grupper med gitarister er på vei ut. Du har en bra plateforretning i Liverpool. Hold deg til det.».Side 19, Barrow I stedet fikk Brian Poole and The Tremeloes tilbudet, delvis fordi de holdt til i Dagenham, en forstad til London.   Demotapen fra Decca ble sendt rundt til andre plateselskap som også takket nei.

Albumet
I 1979 kom bootlegalbumet «The Decca Tapes» ut. Dette inneholdt samtlige 15 sanger, inkludert da de tre Beatles-sangene. I informasjonen til albumet opplyses at George Harrison sang fire sanger (Sheik of Araby, Take Good Care of My Baby, Three Cool Cats og Crying, Waiting, Hoping), mens John Lennon sang fire (Money (That's What I Want), To Know Him Is To Love Him, Memphis, Tennessee og Hello Little Girl, mens Paul McCartney sang resten, Hello Little Girl sammen med Lennon. I hvor stor grad dette er representativt for bandet er vanskelig å si ettersom Epstein forbød den typen sanger Lennon vanligvis hadde sunget.

Den 10. september 1982 kom «The Complete Silver Beatles» ut, da på offisiell utgivelse. I kommentarene til dette albumet ble Lennon kreditert to sanger som «The Decca Tapes» hadde kreditert McCartney,  Searchin’ og Sure To Fall (in Love with You), men det er mer sannsynlig at det er McCartney, ettersom han sang begge på Live at the BBC i 1963.Sure to fall (in Love with You) - Beatles Bible, hentet 19. august 2015Searchin' - Beatles Bible, hentet 19. august 2015

 Sporliste 
 Side 1 
 Three Cool Cats (Leiber–Stoller) Hovedvokalist: George Harrison
 Crying, Waiting, Hoping (Buddy Holly) Hovedvokalist: George Harrison
 Besame Mucho (Velazquez–Shaftel) Hovedvokalist: Paul McCartney
 Searchin´ (Leiber–Stoller) Lead vocal: Paul McCartney*
 Sheik of Araby (Snyder-Wheeler-Smith) Hovedvokalist: George Harrison
 Money (Gordy-Bradford) Hovedvokalist: John Lennon

 Side 2 
 To Know Him Is To Love Him (Phil Spector) Hovedvokalist: John Lennon
 Take Good Care of My Baby (Gerry Goffin-Carole King) Hovedvokalist: George Harrison
 Memphis Tennessee (Chuck Berry) Hovedvokalist: John Lennon
 Sure To Fall (In Love with You) (Perkins-Cantrell-Claunch) Hovedvokalist: Paul McCartney*
 Till There Was You(Willson) Hovedvokalist: Paul McCartney
 September In The Rain (Warren) Hovedvokalist: Paul McCartney
* Lennon oppgitt på albumet

Rekkefølgen var annerledes fra The Decca Tapes også. Der var rekkefølgen slik:

 The Decca Tapes 
 Side 1 
 Like Dreamers Do (Lennon/McCartney) Lead vocal: Paul McCartney
 Money 
 Till There Was You 
 Sheik of Araby 
 To Know Him Is To Love Him 
 Take Good Care of My Baby 
 Memphis 
 Sure To Fall

 Side 2 
 Hello Little Girl (Lennon/McCartney) Hovedvokalist: John Lennon (+Paul McCartney)
 Three Cool Cats 
 Crying, Waiting, Hoping 
 Love of the Loved (Lennon/McCartney) Hovedvokalist: Paul McCartney
 September in the Rain 
 Besame Mucho 
 Searchin´

Det er mer sannsynlig at The Decca Tapes her også hadde riktig informasjon.The Beatles audition for Decca Records - Beatles Bible, hentet 19. august 2015

 Referanser  

Kategori:Musikkalbum fra 1982
Kategori:The Beatles-plater